אברהם קורקידי

הרב אברהם קורקידי (1813 - 29 ביולי 1885) היה רב, ש"ץ, דרשן ושוחט ובודק באזמיר, אדאסי ובירגאמה. מחבר ספר  אברהם.

 תולדותיו 
נולד בשנת תקע"ג (1813) לג'ויא (מרגלית) ורבי דוד, עליו מעיד בנו כי . הוריו היו עניים, אך עם כל זה "יגעו עמנו בעשר אצבעותיהן ללמדנו תורה ומצות מתוך הדחק"משה עבד, דרוש י'. הוריו נפטרו במהלך מגפת הכולירא בשנת התקצ"א (1831), עת היה בן 18.

למד בישיבת בית יעקב רבי יחד עם הרב אברהם פלאג'י, שמעיד עליו שהיה מתמיד ואהוב לשמיים ולבריות וחדשן.

בשריפה הגדולה שאירעה באזמיר בליל י"א אדר תר"א, נשרפו רוב בתי היהודים בעיר, וביניהם ישיבת בית יעקב רבי, על ספרייתה העצומה. רבי אברהם עזב, יחד עם אחיו, את העיר, אך בעוד הרב משה נקלט כמלמד בקהילת קודש תירייא הסמוכה לאזמיר, רבי אברהם התקבל לשוחט ושליח ציבור בק"ק אדאסי70 ק"מ דרומית לאזמיר, שם דרש כבר בשנת תקצ"דוייקח אברהם, דרוש ז', וככל הנראה מצא חן בעיני הקהילה שהזמינה אותו להיקלט בה.

לאחר 15 שנה, בשנת תרט"ו (1853), עבר לעיר בירגאמה, קהילה אמידה, שם כיהן כרב, דרשן ושוחט במשך כ30 שנהוייקח אברהם, מהדורה שנייה, ירושלים תשמ"ד, מבוא..

בשנת התרמ"ב (בקירוב) עלה לארץ ישראל יחד עם אשתו ובן הזקונים.

נפטר ביפו בי"ז באב התרמ"ה (29 ביולי 1885). אשתו, שולטאנה, נפטרה ב-17 ביוני 1905.

 משפחתו 
אחיו הגדול של הרב אברהם היה הרב משה קורקידי, מחבר ספר משה עבד. נישא למרת שולטאנה, בת לראב"ד הרב חיים משה מורינו הכהן, מחבר ספר פני חמה, שנפטר בו' בשבט הת"רא. פריימאן, מצבות רבני וחכמי אזמיר, ברלין תרע"ג עמוד 148.לרב אברהם נולדו ארבעה בנים:
 חיים משה, שנולד בשנת תר"גדרשת בר המצוה שלו מופיעה בספרו של אביו, דרוש ח' משנת התרט"ו הקים בתי חרושת בבירגאמה והיה מראשי הקהילה. בשנת 1878 הקים באר ציבורית בעיר, שם נכתבו כתובות בעברית וטורקית לכבודו. בשנת תרמ"ה (1885) ניסה להקים בית ספר יהודי גדול בעיר, אך הדבר לא צלח. בסוף שנת תרל"ה (1875) תרם ספר תורה מפואר ביותר, ולחגיגה שנערכה לרגל המאורע הזמין לעיר גם את דודו, רבי משה, שהגיע מתירייא. הדרשות שנשאו רבי אברהם ורבי משה לכבודו של חיים נדפסו בחיבוריהםוייקח אברהם דרוש יא, ומשה עבד דרושים ה, ז. כמו כן חיים הדפיס על חשבונו את החיבורים הנזכרים של אביו ושל דודו
 דוד קורקידי
 יוסף קורקידי
 נסים גרשון, נולד בבירגאמה בשנת תרל"ב ועלה עם הוריו לארץ ישראל. למד בירושלים אצל הרב חזקיה שבתי, הוסמך לרבנות וגר ביפו. עסק במסחר וכיהן כשליח ציבור של בית כנסת בית יעקב בעיר. נפטר בכ"ו בחשון תרצ"ט (1938). בנו היה ד"ר נחום קורקידי (בר-נס), מהרופאים הנודעים בירושלים בתקופת המנדט.

 חיבוריו 
ממוזער|וייקח אברהם
 וייקח אברהם (אזמיר תרמ"ב), מהדורה שנייה (ירושלים תשמ"ד) - שלושה חלקים בספר:

 דרשות - הנושאים העיקריים בספר הם דרשות לשבת הגדול, לשבת תשובה, הספדים, דרשות לנישואין וכן דרשות לשבת הלבשה.
 ליקוטים על דרך האגדה על סדר התורה.
 ליקוטי חידושים על הרמב"ם, מתוך חיבור גדול שתכנן לכתוב, מעין מפתח לכל ספרות פרשנות הרמב"ם. מאחר שעזב את אזמיר ואת ספרייתה הגדולה של ישיבת בית יעקב רבי, שבלאו הכי נשרפה, לא היו לו הכלים המתאימים להשלים מלאכה זו, ועל כן הדפיס בסוף וייקח אברהם את המעט שהספיק ללקט.
לספר הסכמה מהרב אברהם פאלאג'י, שמברכו שיזכה לעלות לארץ ישראל, ונתקיימה ברכתו.
 עט סופר (בכת"י) - נוסחי שטרות מסוגים שונים: מסחר, נישואים, גיטין וחליצה.

 לקריאה נוספת 
 וייקח אברהם, מהדורה שנייה, ירושלים תשמ"ד, מבוא.
 אנציקלופדיה לחכמי טורקיה, עמוד 101.

 קישורים חיצוניים 
 .

 הערות שוליים 

קטגוריה:רבנים טורקים
קטגוריה:איזמיר: רבנים
קטגוריה:רבנים: אחרונים
קטגוריה:מחברי ספרי דרוש
קטגוריה:אנשי העלייה הראשונה
קטגוריה:ישיבת בית יעקב רבי (איזמיר)
קטגוריה:ילידי 1813
קטגוריה:נפטרים ב-1885